
ΤΕΥΧΟΣ ΔΕΥΤΕΡΟ 


Αρ. Φύλλου 1422 


22 Νοεμβρίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Προσδιορισμός των χρεών του Οργανισμού Σιδηρο¬ 
δρόμων Ελλάδος (ΟΣΕ) προς το Ελληνικό Δημόσιο 

από καταπτώσεις εγγυημένων δανείων. 1 

Τιτλοποίηση μελλοντικών εσόδων του Ελληνικού Δη¬ 
μοσίου από το Ταμείο Παρακαταθηκών και Δανείων. 2 
Καθορισμός αμοιβής της Επιτροπής Εισήγησης για 
Ανάθεση του έργου "Εκτέλεση εργασιών ευστάθει¬ 
ας πρανών ορυγμάτων και επιχωμάτων στη θέση 
"Παναγοπούλα" για τη διασφάλιση της κυκλοφο¬ 
ρίας της ΝΕΟ και ΠΕΟ Κορίνθου-Πατρών" προϋπο¬ 
λογισμού 3.000.000.000 δρχ. Ενάριθμο έργο 


9971003 της ΣΑΕ 071. 3 

Ίδρυση - Κατάργηση Τμημάτων Αθλητικής Διευκόλυν¬ 
σης (αναδημοσίευση)*. 4 

Καθορισμός αριθμού προσώπων για ανάθεση έργου 
με μίσθωση από το Ταμείο Επικ. Ασφάλισης Πρό¬ 
νοιας και Ασθένειας Εργαζομένων στα Λιμάνια 5 

Συμμετοχή ομογενών, Κυπρίων και αλλοδαπών αθλη¬ 
τών με τα Ελληνικά αθλητικά σωματεία της Κολυμ- 
βητικής Ομοσπονδίας Ελλάδας στα Ελληνικά Πρω¬ 
ταθλήματα και στους αγώνες Κυπέλλου Ελλάδας. 6 


ΑΠΟΦΑΣΕΙ Σ 

Αριθ. 2/66060/0025 (1) 

Προσδιορισμός των χρεών του Οργανισμού Σιδηροδρό¬ 
μων Ελλάδος (ΟΣΕ) προς το Ελληνικό Δημόσιο από 
καταπτώσεις εγγυημένων δανείων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις των παραγράφων 1,2,3 & 5 του άρθρου 
10 του Ν.2671/98 «Ρύθμιση θεμάτων του Οργανισμού Σι¬ 
δηροδρόμων Ελλάδος (ΟΣΕ) και άλλες διατάξεις» (ΦΕΚ 
289/τ.Α’/28.12.98). 

2. Την 1.2.2000 αναλυτική κατάσταση-βεβαίωση χρεών 
του ΟΣΕ από τη Δημόσια Οικονομική Υπηρεσία ΦΑΒΕ 
Αθηνών. 


3. Το αριθμ. 216789/25.9.2000 έγγραφο του ΟΣΕ. 

4. Την αριθμ. 1039386/441/Α0006/21.4.2000 (ΦΕΚ 
571/τ.Β’/21.4.2000) κοινή απόφαση του Πρωθυπουργού 
και του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών», αποφασίζουμε: 

1. Προσδιορίζουμε τα χρέη του Οργανισμού Σιδηρο¬ 
δρόμων Ελλάδος (ΟΣΕ) προς το Ελληνικό Δημόσιο από 
καταπτώσεις εγγυημένων δανείων στο ποσό των τριάντα 
οκτώ δισεκατομμυρίων τριακοσίων δώδεκα εκατομμυ¬ 
ρίων, εννιακοσίων μιας χιλιάδων, εκατόν τριάντα έξι 
(38.312.901.136) δραχμών. 

2. Προσδιορίζουμε τα χρέη του Οργανισμού Σιδηρο¬ 
δρόμων Ελλάδος (ΟΣΕ) από προσαυξήσεις των χρεών 
της παραγράφου 1 της παρούσας απόφασης στο ποσό 
τωντριών δισεκατομμυρίων, εννιακοσίων δέκα εκατομμυ¬ 
ρίων επτακοσίων ογδόντα έξι χιλιάδων πεντακοσίων 
εβδομήντα έξι (3.910.786.576) δραχμών. 

3. Τα χρέη του Οργανισμού Σιδηροδρόμων Ελλάδος 
(ΟΣΕ), όπως αυτά προσδιορίζονται στην παράγραφο 1 
της παρούσας απόφασης τακτοποιούνται από το Ελληνι¬ 
κό Δημόσιο με αύξηση του μετοχικού κεφαλαίου του ΟΣΕ 
κατά το ποσό των τριάντα οκτώ δισεκατομμυρίων τριακο- 
σίων δώδεκα εκατομμυρίων οκτακόσιων ογδόντα χιλιά¬ 
δων (38.312.880.000) δρχ., με την έκδοση 1.277.096 νέων 
μετοχών ονομαστικής αξίας δρχ. τριάντα χιλιάδων 
(30.000) εκάστης και την περιέλευση των ως άνω 
1.277.096 μετοχών στο Ελληνικό Δημόσιο και την κατα¬ 
βολή της αξίας αυτών με συμψηφισμό ισόποσων οφειλών 
του παραπάνω Οργανισμού, οι οποίες αποσβένυνται και 
ειδικότερα ποσού δρχ. 38.312.901.136 δρχ. που είναι βε¬ 
βαιωμένο στη ΔΟΥ ΦΑΒΕ Αθηνών και προέρχεται από κα¬ 
ταπτώσεις εγγυημένων δανείων. Η διαφορά των δρχ. 
21.136 (χάριν στρογγυλοποιήσεως) θα καταβληθεί στο 
Ελληνικό Δημόσιο από τον ΟΣΕ μετρητοίς. 

4. Χρέη του Οργανισμού Σιδηροδρόμων Ελλάδος 
(ΟΣΕ), όπως αυτά προσδιορίζονται στην παράγραφο 2 
της παρούσας απόφασης διαγράφονται και δεν αναζη- 
τούνται σύμφωνα με τις διατάξεις της παρ. 2 του άρθρου 
10του Ν.2671/98. 

5. Αιτιολογικό (παραστατικό στοιχείο) της διαγραφής 
των χρεών αποτελεί η παρούσα απόφαση. 

6. Η ΔΟΥ ΦΑΒΕ Αθηνών στην οποία κοινοποιείται η πα¬ 
ρούσα, θα μεριμνήσει για τη διαγραφή των παραπάνω πο- 

σών και την έκδοση του σχετικού ΑΦΕΚ που θα γίνει οίκο- 
θεναπό αυτή. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Νοεμβρίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙΕΠΙΚΟΙΝΩΝΙΩΝ 

Γ. ΔΡΥΣ ΧΡΗΣΤΟΣ ΒΕΡΕΛΗΣ 

□ 

Αριθ. 2/79834/0049 (2) 

Τιτλοποίηση μελλοντικών εσόδων του Ελληνικού Δημοσί¬ 
ου από το Ταμείο Παρακαταθηκών και Δανείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν. 2801/2000 (ΦΕΚ 
46Α) "Ρυθμίσεις θεμάτων αρμοδιότητας του Υπουργείου 
Μεταφορών και Επικοινωνιών και άλλες διατάξεις" όπως 
τροποποιήθηκε με το άρθρο 36 του Ν.2843/2000 (ΦΕΚ 
219Α). 

2. Το άρθρο 3 παρ. 1 του Ν.Δ. 3003/1954 (ΦΕΚ 214Α) 
όπως αντικαταστάθηκε με το άρθρο 14 παρ. 2 του Ν. 
2469/1997 (ΦΕΚ38Α). 

3. Τις διατάξεις του άρθρου 37 του Ν. 2843/2000 (ΦΕΚ 
219Α/2000). 

4. Την απόφαση 2/277519/0049/10.11.2000 του Υπουρ¬ 
γού Οικονομικών. 

5. Τη 1039386/441/Α0006/21.4.2000 (ΦΕΚ 571Β) από¬ 
φαση του Πρωθυπουργού και Υπουργού Οικονομικών 
"Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών" όπως συμπληρώθηκε με τη 
2/64698/0004/20.9.2000 απόφαση των ιδίων (ΦΕΚ 1176 
Β), αποφασίζουμε: 

Τη μεταβίβαση και τιτλοποίηση κατά τις διατάξεις του 
άρθρου 14του Ν. 2801/2000, όπως τροποποιήθηκε με το 
άρθρο 36 του Ν.2843/2000, των μελλοντικών εσόδων του 
Ελληνικού Δημοσίου της χρονικής περιόδου 2001-2010 
από το Ταμείο Παρακαταθηκών και Δανείων (Τ.Π.Δ), χρή¬ 
σεων 2000-2009, που αποδίδονται στο Ελληνικό Δημόσιο 
κατά το άρθρο 3 παρ. 1 του Ν.Δ. 3003/1954, όπως τροπο¬ 
ποιήθηκε με το άρθρο 14 παρ. 2 του Ν. 2469/1997, το άρ¬ 
θρο 37 του Ν. 2843/2000 και την 2/277519/0049/ 
10.11.2000 απόφασή μας, σύμφωνα με τους παρακάτω 
βασικούς όρους: 

1. Η τιτλοποίηση των παραπάνω εσόδων θα γίνει με την 
πώληση και εκχώρηση των αναφερομένων στην παρ. 2 
της παρούσας απαιτήσεωντου Ελληνικού Δημοσίου κατά 
του Τ.Π.Δ. προς την αλλοδαπή ανώνυμη εταιρεία με την 
επωνυμία "ΗΕίίΕΝΙΟ δΕΟυΒΙΤΙΒΑΤΙΟΝ 5.Α" η οποία 
εδρεύει στο Μεγάλο Δουκάτο του Λουξεμβούργου, Λεω¬ 
φόρος ϋθαπ-ΡίθΐΎθ ΡθεοαΙοΓθ, αρ. 4, Λουξεμβούργο, και 
την έκδοση από την εταιρεία αυτή δύο σειρών ανώνυμων 
τίτλων (ποίοε) σε φυσική μορφή, συνολικού ποσού 
740.000.000 ευρώ, που θα εισαχθούν στο χρηματιστήριο 
του Λουξεμβούργου. 

Οι τίτλοι της πρώτης σειράς (Νο 1) συνολικού ποσού 
445.000.000 ευρώ και λήξεως στις 26.1.2008, θα διατε¬ 
θούν στο 100% της ονομαστικής τους αξίας που θα ανέρ¬ 
χεται σε 100.000 ευρώ ανάτίτλο ή ακέραιο πολλαπλάσιο 


των 100.000 ευρώ, θα εξοφλούνται τοκοχρεωλυτικά στις 
26 Ιανουάριου και στις 26 Ιουλίου κάθε έτους με κυμαι¬ 
νόμενο επιτόκιο ίσο προς το επιτόκιο ΕΨΒΙΒΟΒ 6 μηνών 
πλέον ενός περιθωρίου 18 μονάδων βάσης (όρε) και ειδι¬ 
κά για την τοκοχρεωλυτική δόση της 26 Ιανουάριου 2001 
με επιτόκιο που θα καθορισθεί με ίπίθΐροΐβΐιοη ΕυΒΙΒΟΒ 
2και 3 μηνών. Οι τίτλοι της δεύτερης σειράς (Νο 2) συνο¬ 
λικού ποσού 295.000.000 ευρώ και λήξεως στις 26 Ια¬ 
νουάριου 2011, θα διατεθούν στο 99.652% της ονομαστι¬ 
κής τους αξίας που θα ανέρχεται σε 100.000 ευρώ ανά 
τίτλο ή ακέραιο πολλαπλάσιο των 100.000 ευρώ, θα εξο¬ 
φλούνται κατά κεφάλαιο στη λήξη τους και θα αποφέρουν 
τόκο καταβλητέο στις 26 Ιανουάριου και στις 26 Ιουλίου 
κάθε έτους με σταθερό ετήσιο επιτόκιο 5.875%. Οι πα¬ 
ραπάνω τίτλοι θα διατεθούν με ιδιωτική τοποθέτηση στο 
εσωτερικό και εξωτερικό. 

2. Με σύμβαση που θα συναφθεί μεταξύ του Ελληνικού 
Δημοσίου, της ανώνυμης εταιρείας "ΗΕΕΕΕΝΙΟ ΒΕΟυΒΙ- 
ΤΙ3ΑΤΙΟΝ 3.Α", του Τ.Π.Δ. και της ΒαπΚθΐ'ε ΤιπεΙθθ Οογτι- 
ρ3ηγ Ι_1ά που εδρεύει στο Λονδίνο, οδός ΟγθβΙ ννίηοόθείθΓ 
1, ως εμπιστευματοδόχου (ώυείΘθ), θα εκχωρηθούν και 
μεταβιβασθούν, λόγω πωλήσεως στην εταιρεία "ΗΕΕ- 
ΕΕΝΙΟ 5Ε0υΒΙΤΙ5ΑΤΙ0Ν 3Α" οι απαιτήσεις του Ελληνι¬ 
κού Δημοσίου των ετών 2001-2010 κατά του Τ. Π .Δ. από τα 
ετήσια καθαρά κέρδη αυτού (χρήσεως 2000-2009) και οι 
οποίες αντιστοιχούν καταρχήν στο 70% των κερδών αυ¬ 
τών, καθώς και οι επιπλέον απαιτήσεις του Ελληνικού Δη¬ 
μοσίου του ίδιου χρονικού διαστήματος μέχρι του 100% 
των ετησίων καθαρών κερδών του Τ.Π.Δ και περαιτέρω 
μέχρι του συνόλου του αποθεματικού του Τ.Π.Δ μέχρι 
26.1.2011, σύμφωνα με την 2/277519/0049/10.11.2000 
απόφασή μας, για την περίπτωση που τα ετήσια καθα¬ 
ρά κέρδη του Τ.Π.Δ συγκεκριμένης χρήσης διαμορφώ¬ 
νονται σε τέτοια επίπεδα ώστε το 70% αυτών να υπολεί¬ 
πεται των ποσών που απαιτούνται για την πλήρη εξόφλη¬ 
ση του κεφαλαίου, (περιλαμβανομένου και του 
σωρευομένου ποσού για την εξόφληση του κεφαλαίου 
των τίτλων της δεύτερης σειράς), τόκων, χρεωλυσίων και 
εν γένει αμοιβών και εξόδων που θα προκύπτουν από την 
τιτλοποίηση των παραπάνω εσόδωντου Ελληνικού Δημο¬ 
σίου κατά τις οικείες συμβάσεις. 

3. Το τίμημα για την εκχώρηση και τη μεταβίβαση των 
παραπάνω εσόδων διακρίνεται σε αρχικό τίμημα και δια¬ 
φορικό τίμημα και συγκεκριμένα : α) το αρχικό τίμημα θα 
ανέρχεται στο συνολικό ποσό του προϊόντος από την έκ¬ 
δοση των δύο σειρώντίτλων, ήτοι 740.000.000 ευρώ, μεί- 
ον τις προμήθειες των αναδοχών, τα αρχικά έξοδα και τις 
αμοιβές της τιτλοποίησης, καθώς και ορισμένα ποσά για 
την εξόφληση τόκων και εξόδων πριντην έγκριση του ισο¬ 
λογισμού του Τ.Π.Δ. του οικ. έτους 2001 (χρήση 2000), και 
θα καταβληθεί άμεσα στο Ελληνικό Δημόσιο β) το διαφο¬ 
ρικό τίμημα (άθίθίτθά ρυΐΌΐΐ33θ ρποθ), εφόσον υπάρχει, 
θα συνίσταται στη διαφορά μεταξύ αφενός των ποσών 
των απαιτήσεων που θα καταβάλλονται από το Τ.Π.Δ ανά 
εξάμηνο προς την εταιρεία "ΗΕΕΕΕΝΙ0 3Ε0υΒΙΤΙ3ΑΤΙ0Ν 
3.Α" και αφετέρου των ποσών των εξοφληθέντων χρεω¬ 
λυσίων, τόκων, κεφαλαίων, (περιλαμβανομένου και του 
σωρευομένου ποσού για την εξόφληση του κεφαλαίου 
των τίτλων της δεύτερης σειράς), τρεχόντων εξόδων και 
αμοιβών της τιτλοποίησης της αντίστοιχης περιόδου κα¬ 
τά τα οριζόμενα στις οικείες συμβάσεις και θα αποδίδεται 
στο Ελληνικό Δημόσιο μετά τη σχετική εκκαθάριση. 

4. Σε περίπτωση που διαπιστωθεί ότι τα καταβληθέντα 
από τις πιο πάνω εκχωρηθείσες απαιτήσεις ποσά κατά 
τους οριζόμενους στις συμβάσεις χρόνους δεν επαρκούν 
για την εξόφληση των ληξιπρόθεσμων χρεωλυσίων, τό¬ 
κων, κεφαλαίων (περιλαμβανόμενου και του σωρευομέ- 
νου ποσού για την εξόφληση του κεφαλαίου των τίτλων 
της δεύτερης σειράς) και τρεχόντων εξόδων και αμοιβών 
της τιτλοποίησης, καθώς και σε περίπτωση πρόωρης λή¬ 
ξης των τίτλων κατά τους όρους των συμβάσεων και του 
ενημερωτικού δελτίου, το Ελληνικό Δημόσιο θα υποχρε- 
ούται να καταβάλλει εγκαίρως τα υπολειπόμενα ποσά 
στους λογαριασμούς της επόμενης παραγράφου. 

5. Τα ποσά των μεταβιβαζόμενων απαιτήσεων θα κατα¬ 
τίθενται από το Τ.Π.Δ. σε ειδικό λογαριασμό (οοΙΙθοΙιοπ 
αοοουπΐ) που θα ανοιχθεί στη ΟθυΙεοόθ Β 3 πΙ< ΕυχΘΓΠ- 
όουΓ 0 3.Α, ή σε οποιοδήποτε άλλο πιστωτικό ίδρυμα την 
υποκαταστήσει στο μέλλον, από τα ποσά δε αυτά εκείνα 
που προορίζονται για την εξόφληση του κεφαλαίου των 
τίτλων της δεύτερης σειράς (Νο 2) θα μεταφέρονται στη 
συνέχεια σε άλλο ειδικό λογαριασμό (άεροείΐ Ηοοουηΐ) 
που θα ανοιχθεί επίσης στη ΟθυΙεούθ Βάγ\Υ. ΕυχεπιόουΓρ 

3.Α, ή σε οποιοδήποτε άλλο πιστωτικό ίδρυμα την υπο- 
καταστήσει στο μέλλον. 

6 . Η εκχώρηση, πώληση και μεταβίβαση των αναφερο- 
μένων στην παρ. 2 απαιτήσεων, η κατά την παρ. 4 υπο¬ 
χρέωση του Ελληνικού Δημοσίου και το συνδεόμενο με 
την παρούσα τιτλοποίηση ενέχυρο υπέρ του εμπιστευμα- 
τοδόχου (ΐΓυεΙθΘ) θα διέπονται από το ελληνικό δίκαιο. Οι 
τίτλοι της παρ. 1 της παρούσας και κάθε άλλη συμφωνία 
θα διέπεται από το Αγγλικό ή Λουξεμβουργιανό δίκαιο 
κατά τους όρους των οικείων συμβάσεων. Για κάθε δια¬ 
φορά που θα ανακύψει αρμόδια θα είναι τα δικαστήρια 
της Αγγλίας. 

7. Ανάδοχοιτης παρούσας τιτλοποίησης έχουν ορισθεί 
οι ΒΝΡ Ρ3Π035, ϋθυίδοΐΐθ ΒαηΚ ΑΟ, ΕΡΘ ΕυΓθό 3 ηί< Εγ- 
935135, ΜθιτΜΙ ΕγπεΙπ ΙηΙθΓΠ3ΐίοπ3ΐ και ΕΘΝΙΚΗ ΤΡΑΠΕΖΑ 
ΤΗΣ ΕΛΛΑΔΟΣ Α.Ε. 

8 . Ειδικότεροι όροι που αφορούν τη παρούσα τιτλο- 
ποίηση, οι εγγυητικές δηλώσεις και παραστάσεις (γθργθ- 
5 θηΐ 3 ΐίοη 5 , \Λ/ 3 ΐΤ 3 ηΙίθ 5 ) στις οποίες θα προβείτο Ελληνικό 
Δημόσιο και το Τ.Π.Δ. ως προς τις μεταβιβαζόμενες απαι¬ 
τήσεις, και τη συναλλαγή γενικά, οι συνέπειες από τη μη 
τήρηση των όρων της τιτλοποίησης ή της τυχόν μεταβο¬ 
λής των συνθηκών και κάθε άλλο απαραίτητο θέμα που 
αφορά στην τιτλοποίηση, θα περιληφθούν στα έγγραφα 
και στις σχετικές συμβάσεις που θα συναφθούν. Στις 
συμβάσεις αυτές θα συμβληθεί και το Τ.Π.Δ. εκπροσω¬ 
πούμενο από τον Πρόεδρο αυτού. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού . 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Νοεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 


Αριθ. 2/78014/0022 (3) 

Καθορισμός αμοιβής της Επιτροπής Εισήγησης για Ανά¬ 
θεση του έργου "Εκτέλεση εργασιών ευστάθειας πρα¬ 
νών ορυγμάτων και επιχωμάτων στη θέση "Παναγο- 
πούλα" για τη διασφάλιση της κυκλοφορίας της ΝΕΟ 
και ΠΕΟ Κορίνθου-Πατρών" προϋπολογισμού 
3.000.000.000 δρχ. Ενάριθμο έργο 9971003 της ΣΑΕ 
071. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Σύμφωνα με τις διατάξεις: 

1. Του Ν. 1558/85 "Κυβέρνηση και Κυβερνητικά Όργανα" 
(ΦΕΚ 137Α/26.7.85). 

2. Του αρ. 910/77 ΠΔ "Περί Οργανισμού του ΥΠΔΕ". 

3. Του ΠΔ 69/88 γιατον "Οργανισμό της Κεντρικής Υπη¬ 
ρεσίας της ΓΓΔΕ". 

4. Των τροποποιητικών / συμπληρωματικών του προα- 
ναφερομένου ΠΔ 340/90, 293/91,335/92 και 167/92, κα¬ 
θώς και των σχετικών εγκυκλίων εφαρμογής τους 

5. Της ΕΔ1/09/116/Φ.Σπ/24.2.88 εγκυκλίου γιατον "Ορ¬ 
γανισμό της Κεντρικής Υπηρεσίας της ΓΓΔΕ" 

6 . Του Ν.1418/84 "Δημόσια Έργα και ρυθμίσεις συνα¬ 
φών θεμάτων" όπως τροποποιήθηκε και συμπληρώθηκε 
από τον Ν. 2229/94, του ΠΔ 609/85 "Κατασκευή Δημ. Έρ¬ 
γων" (ΦΕΚ223Α/31.12.85) όπως τροποποιήθηκε και ισχύ¬ 
ει σήμερα, των λοιπών ΠΔ που εκδόθηκαν σε εκτέλεση 
του Ν. 1418/84 και των αποφάσεων που έχουν δημοσιευ¬ 
τεί στην Εφημερίδα της Κυβερνήσεως. 

7. Της λοιπής νομοθεσίας εκτελέσεως Δημοσίων Έρ¬ 
γων. 

8 . Του Π.Δ 71/93 (ΦΕΚ30Α/11.3.93) "Καθορισμός αρμο¬ 
διοτήτων που διατηρούνται από τον Υπουργό και τις πε¬ 
ριφερειακές Υπηρεσίες της Γ.Γ.Δ.Ε./ΥΠΕΧΩΔΕ". 

9. Την Δ16α/04/773/29.11.90 Κοινή Απόφαση του 
Υπουργού Προεδρίας και του Αν. Υπουργού ΠΕΧΩΔΕ 
"Περί εξαιρέσεως διοικητικών πράξεων ή εγγράφων από 
τον κανόνα των τριών υπογραφών". 

10. Του ΠΔ23/93 "Προσαρμογή της Ελληνικής Νομοθε¬ 
σίας για τα Δημόσια Έργα προς τις διατάξεις των Οδη¬ 
γιών 71/304, 71/305, 78/669, 89/440 και 89/665 της ΕΟΚ". 

11. Του Ν. 1959/91 "Για τις Οδικές Μεταφορές, τις Επι¬ 
κοινωνίες και άλλες διατάξεις". 

12. Της ΣΑΕ 071 στην οποία περιλαμβάνεται και το ενά¬ 
ριθμο έργο 9971003 ΔΕ, από το οποίο χρηματοδοτείταιτο 
έργο του θέματος. 

13. Του Π.Δ. 102/2000 περί σύστασης και λειτουργίας 
της ΕΥΔΕ - ΑΥΤΟΚΙΝΗΤΟΔΡΟΜΟΣ ΠΑΘΕ. 

14. Την παράγραφο 5 του άρθρου 1 του Νόμου 2503/97 
με την οποία διατηρούνται, από τον Υπουργό ΠΕΧΩΔΕ, οι 
αρμοδιότητες σχετικά μετά έργα των Ειδικών Υπηρεσιών 
Δημοσίων Έργων (ΕΥΔΕ) τα οποία χρηματοδοτούνται 
από το 2ο Κ.Π.Σ. και το Ταμείο Συνοχής. 

15. Του Νόμου 2576/98 και της υπουργικής απόφασης 
Δ17α/08/16/ΦΝ 402/10.2.1998, (η οποία δημοσιεύτηκε 
στο φύλλο της εφημερίδας της Κυβερνήσεως 116Β' την 
12.2.1998) και Δ17α/10/65/ΦΝ 402/24.7.1998 (η οποία δη¬ 
μοσιεύτηκε στο φύλλο της εφημερίδαςτης Κυβερνήσεως 
835 Β'την 12.8.1998). 

16. Τις διατάξεις του άρθρου 19 παρ. 7 του ΠΔ 774/80 
όπως αυτή αντικαταστάθηκε από τη διάταξη του άρθρου 
8 παρ. 1 του Ν. 2741/99 περί ελέγχου νομιμότητας από το 
Ελεγκτικό Συνέδριο. 

17. Της αρ. πρωτ. Δ17α/10/30/22/23.5.00 (ΦΕΚ 664 Β'/ 

24.5.2000) απόφασης του Πρωθυπουργού και του 
Υπουργού ΠΕ.ΧΩ.Δ.Ε. με την οποία ανατέθηκε η άσκηση 
αρμοδιοτήτων του Υπουργού Περιβάλλοντος, Χωροτα¬ 
ξίας και Δημοσίων Έργων στους Υφυπουργούς Περιβάλ¬ 
λοντος, Χωροταξίας και Δημοσίων Έργων Αθανάσιο 
Αλευρά και Ηλία Ευθυμιόπουλο”. 

18. Του νόμου 2362/95 περί Δημοσίου Λογιστικού και ει¬ 
δικότερα της παραγράφου 3 του άρθρου 22 του νόμου 
αυτού. 

19. Της με αρ. Δ17α/01/79/Φ221/24.8.1989 Υπουργικής 
Απόφασης "Περί μεταβίβασης αρμοδιοτήτων Υπουργού 
ΠΕΧΩΔΕ στον Γενικό Γραμματέα και στους προϊσταμέ¬ 
νους Δ/νσεων..." (ΦΕΚ666/6.9.1989/τ. Β’). 

20. Του άρθρου 40 του Ν.849/78, όπως συμπληρώθηκε 
με το άρθρο 8του Ν.2129/93. 

21. Της υπ’ αρ. πρ. 2/74260/0004/15.10.99/Κ.Υ.Α., «περί 
μεταβίβασης εξουσίας υπογραφών», σύμφωνα με το άρ¬ 
θρο 7 παρ.1 του Ν. 1943/91, αφού λάβαμε υπόψη: 

1. Την απόφαση Δ3β/222/4-Π/22.10.1999 του ΥΠΕΧΩ- 
ΔΕ με την οποία το έργο του θέματος χαρακτηρίστηκε ως 
σημαντικό και ειδικό και με την οποία εγκρίθηκε πίστωση 
ποσού 3 δις δρχ. σε βάρος του ενάριθμου έργου 9971003 
της ΣΑΕ 071 για την δημοπράτησητου υπόψη έργου. 

2. Την με αριθ. πρωτ. ΚΥ/ΦΚΠΤ11/ΠΡ1/49178/30.11.99 
απόφαση ΥΠΕΧΩΔΕ με την οποία εγκρίθηκε η διακήρυξη 
του Α' Σταδίου και οι όροι δημοπράτησης του έργου του 
θέματος. 

3. Την με αριθ. πρωτ. ΚΥ/ΦΚΠΤ 11 /ΠΡ1 /οικ/23852/ 

18.5.2000 απόφαση του ΥΠΕΧΩΔΕ, με την οποία εγκρί- 
θηκαν η Διακήρυξη, τα λοιπά τεύχη Δημοπράτησης του Β' 
Σταδίου και οι όροι Δημοπράτησης του έργου του θέμα¬ 
τος. 

4. Την με αριθ. πρωτ. ΚΥ/ΦΚΠΤ 11/ΠΡ/24700/20.6.2000 
απόφαση του ΥΠΕΧΩΔΕ με την οποία ακυρώθηκε το διε- 
νεργηθέν δεύτερο στάδιο του διαγωνισμού επειδή εκ πα¬ 
ραδρομής στο άρθρο 9 της Διακήρυξης είχε παραληφθεί 
μία λέξη από τον πλήρη τίτλο του έργου. Η παραπάνω τυ¬ 
πική παράληψη είχε σαν αποτέλεσμα τρεις (3) συμμετέ- 
χουσες Ε/Ε να εκδώσουν τις εγγυητικές επιστολές με τον 
πλήρη τίτλο και τέσσερις (4) συμμετέχουσες Ε/Ε να εκ¬ 
δώσουν τις εγγυητικές επιστολές με τον ελλιπή τίτλο του 
άρθρου 9της Διακήρυξης σύμφωνα μετηνπαρ. 3του άρ¬ 
θρου 24 του Π.Δ. 609/85. Με την ίδια απόφαση εγκρίθηκε 
η νέα διορθωμένη Διακήρυξη του δευτέρου σταδίου και η 
επαναδιεξαγωγή αυτού με νέα πρόσκληση όλων των προ- 
επιλεγμένων Ε/Ε. 

5. Την με αριθ. πρωτ. ΚΥ/ΦΚΠΤ11 /ΠΡ1 /οικ/24464/ 

6.6.2000 απόφαση ΥΠΕΧΩΔΕ με την οποία συγκροτήθη¬ 
κε η Επιτροπή Εισήγησης για Ανάθεση (Ε.Ε,Α)του υπόψη 
έργου. 

6 . Την από 20.7.2000 (αριθ. πρωτ. κατάθεσης 25901/ 

20.7.2000) αναφορά της επιτροπής Διαγωνισμού του 
υπόψη έργου με την οποία διαβιβάστηκαν, δια της ΕΥ- 
ΔΕ/ΠΑΘΕ , στον Πρόεδρο της Επιτροπής Εισήγησης για 
Ανάθεση του έργου του θέματος, το Πρακτικό Δημοπρα¬ 
σίας της Επιτροπής του Διαγωνισμού οι κλειστές οικονο¬ 
μικές προσφορές των διαγωνιζομένων, καθώς και τα λοι¬ 
πά στοιχεία του Διαγωνισμού. 

7. Την από 3.8.2000 αναφοράτου Προέδρου της Ε.Ε.Α. 
με την οποία υποβλήθηκε στην Προϊσταμένη Αρχή το από 

2.8.2000 Τελικό Πρακτικό και το από 24.7.2000 Παράρτη¬ 
μα Πρακτικού της Ε.Ε.Α. 


8 . Το με αρ. πρ. οικ.2105/16.8.2000 έγγραφο της 
ΓΓΔΕ/Γ ραφείο Γ ενικού Γ ραμματέα με το οποίο απεστά- 
λησαν στο Ελεγκτικό Συνέδριο τα σχετικά με το διαγωνι¬ 
σμό στοιχεία και έγγραφα για τον απαιτούμενο προσυμ- 
βατικό έλεγχο σύμφωνα με το Ν. 2741/99. 

9. Το μεαρ.πρ. 1406/4.9.2000 έγγραφο του Ελεγκτικού 
Συνεδρίου (Ε’ Κλιμάκιο) με το οποίο μας διαβιβάστηκε 
αντίγραφο του με αρ. 139/2000 Πρακτικού Ελέγχου της 
από 31.8.2000 συνεδρίασής του. 

10. Την Υπουργική Απόφαση με αρ. ΚΥ/ΦΚ/ΠΤ11/ΠΡ1/ 
27452/14.9.2000 με την οποία εγκρίθηκε η ανάθεση του 
έργου στην Ε/Ε "ΕΔΡΑΣΗ X. ΨΑΛΛΙΔΑΣ ΑΤΕ". 

Και επειδή: 

1. Όπως προκύπτει από το πρακτικό της Επιτροπής Ει¬ 
σήγησης για Ανάθεση του έργου "Εκτέλεση εργασιών ευ¬ 
στάθειας πρανών ορυγμάτων και επιχωμάτων στη θέση 
"Παναγοπούλα" για τη διασφάλιση της κυκλοφορίας της 
ΝΕΟ και ΠΕΟ Κορίνθου-Πατρών": 

• Η επιτροπή καταρχήνπροέβη, σε ανοικτές συνεδριά¬ 
σεις (αφού προηγουμένως είχε ειδοποιήσει σχετικά τις 
συμμετέχουσες Εργοληπτικές Επιχειρήσεις), στην απο¬ 
σφράγιση των κλειστών οικονομικών προσφορών, στο 
λογιστικό έλεγχο και τον έλεγχο ομαλότητας των εν λόγω 
προσφορών. 

• Στη συνέχεια η Ε.Ε.Α. εφαρμόζοντας τον μαθηματι¬ 
κό τύπο (χωρίς την αποκλεισθείσα, ως ΑΝΩΜΑΛΗΣ, 
προσφορά της Ε/Ε ΈΤΑΝΕ-ΕΥΚΛΕΙΔΗΣ ΑΤΕ"), κατάρ¬ 
τισε την αρχική 1η Σειρά με τις εκπτώσεις των παραδε¬ 
κτών προσφορών και εφάρμοσε τη διαδικασία προσ¬ 
διορισμού των υ.χ.π. σύμφωνα με τις διατάξεις του άρ¬ 
θρου 2 του Ν. 2576/98 και την απόφαση Υπουργού 
ΠΕΧΩΔΕ με αριθ. Δ17α/08/16/ΦΝ/402/10.2.98, όπως 
αυτή διορθώθηκε με την αριθ. Δ17α/10/16/ΦΝ/402/ 
12.8.98 απόφαση. Από την εφαρμογή αυτή προέκυψε 
προσωρινή μειοδότρια η ΕΔΡΑΣΗ ΨΑΛΛΙΔΑΣ ΑΤΕ, η 
οποία προσέφερε συνολική δαπάνη εργασιών (με ΓΕ & 
ΟΕ 18%), 1.814.807.928 δρχ. δηλαδή τεκμαρτή έκπτω¬ 
ση 18,495% επί των τιμών του τιμολογίου μελέτης της 
Υπηρεσίας. 

• Κατά του σταδίου της οικονομικής αξιολόγησης των 
προσφορών των διαγωνιζομένων αφενός δεν υποβλήθη¬ 
καν ενστάσεις και αφετέρου με βάση τα αποτελέσματα 
που προέκυψαν από την εφαρμογή της διαδικασίας για 
την ανάδειξη αναδόχου από την Ε.Ε.Α. όπως αυτή προ- 
βλέπεται στα άρθρα 2 και 3 της απόφασης 
Δ17α/08/16/Φ.Ν.402/10.2.98 του ΥΠΕΧΩΔΕ, δεν υποβλή¬ 
θηκαν τ.υ.χ.π. από καμία διαγωνιζόμενη ΕΈ και κατά συ¬ 
νέπεια δεν απαιτήθηκε, σε εφαρμογή των διατάξεων της 
παραγρ. 6του άρθρου 4του Ν. 1418/84, όπωςτροποποι- 
ήθηκε και ισχύει μετά την έκδοση του Ν. 2229/94 (παρ. 4 
καιδατου άρθρου 1) καιτηςπαραγρ. 5του άρθρου 30του 
Π.Δ. 23/93, η υποβολή γραπτών αιτιολογήσεων των υπό¬ 
ψη προσφορών. 

• Με το με αριθ. πρωτ. ΚΥ/ΦΚΠΤ11/ΠΡ/οικ/26524/ 

1.8.2000 έγγραφο του προέδρου της Ε.Ε.Α. ζητήθηκαν 
από την αρμόδια Δ/νση Δ15 (Υπηρεσία Μητρώου) τυχόν 
αρνητικές πληροφορίες για την ικανότητα και την αξιοπι¬ 
στία της προσωρινής μειοδότριας ΕΈ. Σε απάντηση αυ¬ 
τού, η αρμόδια Δ/νση του ΥΠΕΧΩΔΕ με το αριθ. 
Δ15/11921/1.8.00 έγγραφό της, γνωστοποίησε στην 

Ε.Ε.Α. ότι δεν υπάρχουν αρνητικές πληροφορίες για την 
εξεταζόμενη Εργοληπτική Επιχείρηση. 

• Μετοαπό2.8.2000ΤελικόΠρακτικότηςη Επιτροπής 
Εισήγησης για Ανάθεση (Ε.Ε.Α.) εισηγήθηκε ομόφωνα 
την ανάθεση του έργου του θέματος στην προσωρινή μει- 
οδότρια ΕΔΡΑΣΗ ΨΑΛΛΙΔΑΣ ΑΤΕ η οποία προσέφερε συ¬ 
νολική δαπάνη εργασιών (με ΓΕ & ΟΕ 18%), 
1.814.807.928 δρχ δηλαδή τεκμαρτή έκπτωση 18,495% 
επί των τιμών του τιμολογίου μελέτης της Υπηρεσίας. 

2. Το τακτικό μέλος της Επιτροπής Οικονόμου Θεοδώ¬ 
ρα (Πρόεδρος), εργάστηκε κατά το μήνα Ιούλιο 2000, κα¬ 
θώς και το πρώτο δεκαπενθήμερο του Αυγούστου 2000, 
δηλαδή για 1 % μήνα, τα τακτικά μέλη Μαλακάτας Νικό¬ 
λαος, Καρνέσης Ιωάννης, Χαράλαμπος Αγγέλου, Άγγε¬ 
λος Ζαρκάδης Παντελής Ειρηνάκης, καθώς και η γραμ¬ 
ματέας της Επιτροπής κ. Αγγελική Ζώτου εργάσθηκαν 
κατά το μήνα Ιούλιο του 2000, δηλαδή για 1 μήνα, ενώ τα 
αναπληρωματικά μέλη Χαράλαμπος Γιάνναρος, Τσαπέ- 
ρος Αθανάσιος, Βασιλική Αβραμέα, καθώς και η γραμμα¬ 
τέας Ευαγγελοπούλου Μαρία, εργάσθηκαν κατά το δεύ¬ 
τερο δεκαπενθήμερο του Αυγούστου, δηλαδή % μήνα 
έκαστος. Όλα τα μέλη (τακτικά και αναπληρωματικά) 
απασχολήθηκαν και πέραν του ωραρίου της Υπηρεσίας, 
κατά τον μήνα Ιούλιο 2000 καθώς και το πρώτο δεκαπεν¬ 
θήμερο του Αυγούστου 2000. 

3. Σύμφωνα με το άρθρο 5 του Ν.2229/94, όπως τροπο¬ 
ποιήθηκε και ισχύει με το Ν. 2338/95, καταβάλλεται αμοι¬ 
βή για τα μέλη της Επιτροπής Εισήγησης για Ανάθεση του 
έργου εφόσον αυτό χαρακτηριστεί σημαντικό ή ειδικό με 
απόφαση του Υπουργού ΠΕ.ΧΩ.Δ.Ε. 

4. Ύστερα από την γνωμοδότηση της επιτροπής Εισή¬ 
γησης για Ανάθεση, με την απόφαση Υπουργού 
ΠΕ.ΧΩ.Δ.Ε. ΚΥ/ΦΚ/ΠΤ11/ΠΡ1/27452/14.9.2000, το υπό¬ 
ψη έργο κατακυρώθηκε στην προσωρινή μειοδότρια εται¬ 
ρία ΕΔΡΑΣΗ ΨΑΛΛΙΔΑΣ ΑΤΕ. 

5. Οι πιστώσεις για την αμοιβή της Επιτροπής βαρύνουν 
το ενάριθμο έργο 9971003 της ΣΑΕ 071, αποφασίζουμε: 

1. Καθορίζουμε την αμοιβή μελών της Επιτροπής Εισή¬ 
γησης για Ανάθεση του έργου "Εκτέλεση εργασιών ευ¬ 
στάθειας πρανών ορυγμάτων και επιχωμάτων στη θέση 
"Παναγοπούλα" για τη διασφάλιση της κυκλοφορίας της 
ΝΕΟ και ΠΕΟ Κορίνθου-Πατρών":, ως εξής: 

• Για την Πρόεδρο Οικονόμου Θεοδώρα 120.000 δρχ., 
ανά μήνα απασχόλησης, άρα συνολικά 180.000 δρχ., και 
για τα τακτικά μέλη της Επιτροπής Μαλακάτα Νικόλαο, 
Καρνέση Ιωάννη, Χαράλαμπο Αγγέλου, Άγγελο Ζαρκάδη, 
Παντελή Ειρηνάκη 120.000 δρχ., ανά μήνα για τον κάθε 
ένα, άρα συνολικά 120.000 δρχ. για τον κάθε ένα. 

• Για τα αναπληρωματικά μέλη Χαράλαμπο Γιάνναρο, 
Τσαπέρο Αθανάσιο, Βασιλική Αβραμέα 120.000 δρχ., ανά 
μήνα για το κάθε ένα, άρα συνολικά 60.000 δρχ. για το κά¬ 
θε ένα, και για τις γραμματείς 60.000 δρχ., ανά μήνα, για 
την κάθε μία, δηλαδή συνολικά, για την Αγγελική Ζώτου 
60.000 δρχ., και για την Ευαγγελοπούλου Μαρία 30.000 
δρχ. 

2. Εγκρίνουμε την διάθεση πίστωσης ποσού ύψους 
1.150.000 δρχ., πλέον τυχόν εργοδοτικών εισφορών (ΚΥΤ 
κλπ.) σε βάρος του ενάριθμου έργου 9971003 της ΣΑΕ 
071 για την πληρωμή της ως άνω αμοιβής των μελών της 
Επιτροπής (τακτικών και αναπληρωματικών που αναφέ- 
ρονται στο σκεπτικό της παρούσας) και των γραμματέων 
της Επιτροπής. 

Η σχετική καταβολή να γίνει άμεσα από την ΕΥΔΕ- ΑΥ¬ 


ΤΟΚΙΝΗΤΟΔΡΟΜΟΣ ΠΑΘΕ οριζομένου υπολόγου του 
Αγγ. Μιχόπουλου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 13 Νοεμβρίου 2000 
Οι Γενικοί Γραμματείς 

Της Δημοσιονομικής Πολιτικής του Υπουργείου Περιβάλλοντος, 

Υπ. Οικονομικών Χωροταξίας και Δημ. Έργων 

I. ΚΟΥΣΟΥΛΑΚΟΣ ΙΩΑΝ. ΧΡΥΣΙΚΟΠΟΥΛΟΣ 

□ 

Αριθ.Γ4/968 (4) 

* Ίδρυση - Κατάργηση Τμημάτων Αθλητικής Διευκόλυν¬ 
σης (αναδημοσίευση). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 «Δομή και λειτουργία της 
Α/θμιας και Β/θμιας Εκπ/σης»(ΦΕΚ 167Α'). 

2. Το Ν.2817/2000 (ΦΕΚ.78Τ.Α 14.3.2000) εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις, 

3. Την αριθμ. Γ4/891/28.9.2000 (ΦΕΚ 1258 ΤΒ’ 
18.10.2000) κοινή απόφαση των Υφυπουργών Πολιτι¬ 
σμού και Εθνικής Παιδείας και Θρησκευμάτων «Ίδρυση 
και λειτουργία των Τμημάτων Αθλητικής Διευκόλυνσης 
Γυμνασίων (ΤΑΔ) διαδικασία επιλογής και παραμονής των 
μαθητών στα Αθλητικά Τμήματα». 

4. Την αριθμ. Γ4/757/31.7.2000 (ΦΕΚ 976/τ.Β'/9.8.2000) 
κοινή απόφαση των Υφυπουργών Πολιτισμού και Εθνικής 
Παιδείας και Θρησκευμάτων «Συγκρότηση Κεντρικής 
Επιτροπής Αθλητικών Τάξεων (ΚΕΑΤ)». 

5. Την εισήγηση της Κ.Ε.Α.Τ. πράξη 2 η στις 29.8.2000 
«Ίδρυση και Λειτουργία Νέων Τμημάτων Αθλητικής Διευ¬ 
κόλυνσης». 

6 . Την αριθμ. ΣΤ5/25/26.4.2000 Απόφαση του Πρωθυ¬ 
πουργού και Υφυπουργού Εθνικής Παιδείας και Θρησκευ¬ 
μάτων (ΦΕΚ. 582) «ορισμός αρμοδιοτήτων του Υφυπουρ¬ 
γού Εθνικής Παιδείας και Θρησκευμάτων», αποφασίζουμε: 

Α’ Την ίδρυση νέων Τ μημάτων Αθλητικής Διευκόλυνσης 
στα παρακάτω Σχολεία και ορίζουμε τα Αθλήματα που θα 
καλλιεργούνται σε αυτά: 

1. Γυμνάσιο Ελασσόνας (Ν. Λαρίσης), καλαθοσφαίριση 
- πάλη 

2. 2° Γυμνάσιο Αργυρούπολης (Α’ Αθήνας), ενόργανη 
γυμν. - ρυθμική γυμν. - ποδόσφαιρο - ταθΙ<νοπάο. 

3. 6° Γυμνάσιο Αγρίνιου (Ν. Αιτωλοακαρνανίας), πετο- 
σφαίριση - καλαθοσφαίριση -κολύμβηση. 

4. Γ υμνάσιο Πολυκάστρου (Ν. Κιλκίς), κλασσικός αθλη¬ 
τισμός - καλαθοσφαίριση 

5. Λύκειο Κέρκυρας (Ν. Κέρκυρας), καλαθοσφαίριση - 
κλασσικός αθλητισμός -κωπηλασία - χειροσφαίριση. 

Τα εν λόγω Τμήματα Αθλητικής Διευκόλυνσης θα λει¬ 
τουργήσουν μόνο εφόσον οι φοιτώντες μαθητές θα είναι 
περισσότεροι από 18 και η λειτουργία τους θα είναι πρω¬ 
ινή, ύστερα από σχετική έγκριση της αρμόδιας Διεύθυν¬ 
σης Φυσικής Αγωγής του ΥΠ. Ε. Π. Θ. 

* Αναδημοσίευση, επειδή η αρχική δημοσίευση στο ΦΕΚ 
1385/10.11.2000/τ.Β' έγινε από εσφαλμένο αντίγραφο που κατέ¬ 
θεσε το Υπουργείο Εθνικής Παιδείας και Θρησκευμάτων 

Β’ Την προσθήκη αθλημάτων σε λειτουργούντα Τμήμα¬ 
τα Αθλητικής Διευκόλυνσης στα παρακάτω Σχολεία: 

1.3° Γυμνάσιο Ναυπάκτου (Ν. Αιτωλ/νίας), αντισφαίριση. 

2.3° Γ υμνάσιο Ρόδου (Ν. Δωδ/νήσου), τζούντο. 

3.12° Γ υμνάσιο Λάρισας (Ν. Λάρισας), άρση βαρών. 

4.3° Γ υμνάσιο Καλαμάτας (Ν. Μεσσηνίας), πετοσφαίρι- 
ση - άρση βαρών. 

5. Γυμνάσιο Καρλοβασίου (Ν. Σάμου), πετοσφαίριση. 

6.1° Γ υμνάσιο Σάμου (Ν. Σάμου), καλαθοσφαίριση. 

7. Γ υμνάσιο Ψαχνών (Ν. Εύβοιας), πετοσφαίριση. 

8.2° Γ υμνάσιο Βέροιας (Ν. Ημαθίας) χειροσφαίριση. 

9.1° Γ υμνάσιο (Ν. Κιλκίς) ποδόσφαιρο. 

10. 2° Γυμνάσιο Καστοριάς (Ν. Καστοριάς), καλαθο¬ 
σφαίριση - αντισφαίριση. 

Η προσθήκη των παραπάνω αθλημάτων στα ήδη λει- 
τουργούντα Τ. Α. Δ. θα γίνει μόνο εφόσον εξασφαλιστούν 
στα Σχολεία οι απαραίτητες αίθουσες διδασκαλίας και οι 
απαιτούμενοι αθλητικοί χώροι, ύστερα από σχετική έγκρι¬ 
ση της αρμόδιας Διεύθυνσης Φ.Α. του ΥΠ.Ε.Π.Θ. 

Γ’ Την κατάργηση Τμημάτων Αθλητικής Διευκόλυνσης 
στα παρακάτω Σχολεία 

1. ΤΑΑ4 ου Γυμνασίου Γλυφάδας (Δ Αθήνας). 

2. ΤΑΔ 2 ου Γυμνασίου Βόνιτσας (Ν. Αιτωλ/νίας). 

3. ΤΑΔ 1 ου Γ υμνασίου Γ ρεβενών (Ν. Γ ρεβενών). 

4. ΤΑΔ 1 ου Γ υμνασίου Φλώρινας (Ν. Φλώρινας). 

Από τις διατάξεις της απόφασης αυτής δενπροκαλείται 
επιπλέον δαπάνη σε βάρος του κρατικού προϋπολογι¬ 
σμού, ούτε και σε βάρος των πιστώσεων της Κ.Ε.Α.Τ., που 
προέρχονται από τον Οργανισμό Προγνωστικών Αγώνων 
Ποδοσφαίρου, λόγω κατάργησης και αναστολής αθλη¬ 
μάτων από ορισμέναΤ.Α.Δ. της χώρας. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 2 Νοεμβρίου 2000 

Ο ΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

□ 

Αριθ. Φ201/ΟΙΚ.5394 (5) 

Καθορισμός αριθμού προσώπων για ανάθεση έργου με 
μίσθωση από το Ταμείο Επικ. Ασφάλισης Πρόνοιας και 
Ασθένειας Εργαζομένων στα Λιμάνια. 

ΟΙ ΥΦΥΠΟΥΡΓΟΙ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη : 

1. Τις διατάξεις: 

α) του άρθρ. 6 του Νόμου 2527/97. 

β) της 201/702/22.10.92 (ΦΕΚ 670 Β’) απόφασης του 
Υφυπουργού Υγείας, Πρόνοιας και Κοιν. Ασφαλίσεων. 

2. Την ΔΙΠΠ7Φ.ΕΓΚΡ.7/24/2934/10.10.2000 απόφαση 
της Επιτροπής του άρθρου 2 παρ. 1 της αρ. 55/1998 ΠΥΣ 
(ΦΕΚ 252 Α’). 

3. Την αριθ. 248/2000 βεβαίωση της Νομικής Υπηρεσίας 
τουΤΕΑΠΑΛΠ. 

4. Τις επείγουσες και επιτακτικές ανάγκες του ΤΕΑ- 
ΠΑΛΠ, για την κάλυψη της ιατρικής, νοσοκομειακής και 
φαρμακευτικής περίθαλψης των ασφαλισμένων του. 

5. Την 80027/4.5.2000 (ΦΕΚ610Β’) απόφαση ανάθεσης 
αρμοδιοτήτων στους Υφυπουργούς Εργασίας και Κοιν. 
Ασφαλίσεων. 


6. Την ΔΙΔΚ/Φ 1/2/11187/12.5.2000 (ΦΕΚ 630 Β’) από¬ 
φαση του Πρωθυπουργού και του ΥΠΕΣΔΔΑ «Ανάθεση 
αρμοδιοτήτων στους Υφυπουργούς ΕΣΔΔΑ» (ΦΕΚ 198 
Β’), αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Επικ. Ασφάλισης Πρόνοιας και Ασθένειας Εργα¬ 
ζομένων στα Λιμάνια (ΤΕΑΠΑΛΠ) να αναθέσει έργο με μί¬ 
σθωση, σε είκοσι πέντε (25) γιατρούς παθολόγους και εί¬ 
κοσι πέντε (25) γιατρούς μικροβιολόγους και σε έναν (1) 
φαρμακοποιό, για χρονικό διάστημα ενός (1) έτους, για 
την κάλυψη της ιατροφαρμακευτικής περίθαλψης των 
ασφαλισμένων του. 

Οι γιατροί θα πρέπει να είναι πτυχιούχοι ιατρικής σχο¬ 
λής της ημεδαπής ή ισοτίμου σχολής της αλλοδαπής και 
να έχουν άδεια άσκησης επαγγέλματος. 

Ο φαρμακοποιός θα πρέπει να είναι πτυχιούχος φαρ¬ 
μακευτικής σχολής της ημεδαπής ή ισοτίμου σχολής της 
αλλοδαπής και να έχει άδεια άσκησης επαγγέλματος. 

Η αμοιβή για τον κάθε παθολόγο γιατρό θα είναι 
1.800.000 δρχ. ετησίως, για το μικροβιολόγο 2.400.000 
δρχ. ετησίως και για τον φαρμακοποιό 2.200.000 δρχ. 
ετησίως, η οποία μπορεί να επιμερίζεται κατά μήνα ανά¬ 
λογα με το περατούμενο έργο και με ελάχιστο αριθμό επι¬ 
σκέψεων για τους γιατρούς 50 κατά μήνα. 

Το ως άνω έργο δεν ανάγεται στα καθήκοντα των υπαλ¬ 
λήλων του Ταμείου και θα παρέχεται στον ιδιωτικό τους 
χώρο (ιατρεία, φαρμακείο). 

Για την παραπάνω αμοιβή έχει εξασφαλιστεί η απαιτού- 
μενη πίστωση στον προϋπολογισμό του Ταμείου έτους 
2000, μετά στοιχεία Κ.Α. 0671 και 0679, για το επόμενο δε 
οικονομικό έτος θα προβλεφθεί σχετική πίστωση στον 
προϋπολογισμό του Ταμείου. 

Οι όροιτης σύμβασης και κάθε σχετική λεπτομέρειατης 
παροχής του ανατιθέμενου έργου θα καθορίζεται με από¬ 
φαση του Δ.Σ. του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2000 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Λ.ΤΖΑΝΗΣ ΝΙΚΟΣ ΦΑΡΜΑΚΗΣ 

□ 

Αριθ. 30636 (6) 

Συμμετοχή ομογενών, Κυπρίων και αλλοδαπών αθλητών 
με τα Ελληνικά αθλητικά σωματεία της Κολυμβητικής 
Ομοσπονδίας Ελλάδας στα Ελληνικά Πρωταθλήματα 
και στους αγώνες Κυπέλλου Ελλάδας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. του Α.Ν 397/68 «Περί επανασυστάσεως της Γ.Γ.Α και 
των αρμοδιοτήτων αυτής». 

β. του ν. 1558/85 «Κυβέρνηση και Κυβερνητικά όργανα» 
ίΦΕΚ 137/Α), όπως τροποποιήθηκε και ισχύει. 

γ. της παραγράφου 7 του άρθρου 33 του ν. 2725/99 
«Ερασιτεχνικός και επαγγελματικός αθλητισμός και άλ¬ 
λες διατάξεις». 

2. Την με αριθ. ΥΠΠΟ /ΔΙΟΙΚ/Α1/20261/20.4.2000 από¬ 
φαση των Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού». 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


19389 


3. Τα υπ’ αριθ. 2652/23.5.00, 4203/16.8.00, 4886/ 
16.10.000 έγγραφα της ΚΟΕ. 

4. Ότι από τις ρυθμίσεις της παρούσας απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Όροι και προϋποθέσεις εγγραφής και μεταγραφής 
αθλητών με αλλοδαπή υπηκοότητα 

1. Οι όροι και προϋποθέσεις εγγραφής και μεταγραφής 
των αθλητών με αλλοδαπή υπηκοότητα (ομογενών, Κυ¬ 
πρίων και άλλων αλλοδαπών χωρών) σε αθλητικό σωμα¬ 
τείο -μέλος της Κολυμβητικής Ομοσπονδίας Ελλάδας 
(Κ.Ο. Ε) περιέχονται στα άρθρα 3 και 6 του κανονισμού εγ¬ 
γραφών- μεταγραφώντης Κ. Ο. Ε, η νομιμότητα του οποί¬ 
ου έχει εγκριθεί από τον αρμόδιο για τον αθλητισμό 
Υπουργό. 

2. Κάθε σωματείο έχει δικαίωμα να εγγράφει απεριόρι¬ 
στο αριθμό αθλητών της προηγούμενης παραγράφου 
του άρθρου αυτού. Η εγγραφή τους μπορεί να γίνεται 
οποτεδήποτε. Όμως η συμμετοχή τους στους Πανελλήνι¬ 
ους Αγώνες, στους αγώνες Εθνικών πρωταθλημάτων και 
Κυπέλλου Ελλάδας των αθλημάτων που καλλιεργεί η 
ΚΟΕ και ο αριθμός των αθλητών που δικαιούνται συμμε¬ 
τοχή καθορίζονται στο άρθρο 2 της παρούσας. 

3. Κάθε σωματείο έχει δικαίωμα να αποκτά με μεταγρα¬ 
φή σε κάθε μεταγραφική περίοδο τρεις (3) Κυπρίους 
αθλητές, δύο (2) ομογενείς και έναν (1) αλλοδαπό αθλη¬ 
τή (αλλοδαπής υπηκοότητας πλην των κατηγοριών των 
ομογενών και των Κυπρίων). 

4. Το χρονικό διάστημα υποβολής των σχετικών αιτήσε¬ 
ων μεταγραφής των μεν ομογενών και Κυπρίων αθλητών 
είναι αυτό που ισχύει για τη μεταγραφή των Ελλήνων 
αθλητών και που αναφέρεται στο άρθρο 8 του Κανονι¬ 
σμού εγγραφών-μεταγραφών της ΚΟΕ, των δε αλλοδα¬ 
πών από την 1 Σεπτεμβρίου μέχρι την 31 Οκτωβρίου. 

5. Ειδικά για την επικείμενη αγωνιστική περίοδο το χρο¬ 
νικό διάστημα υποβολής των αιτήσεων μεταγραφής των 
ομογενών, Κυπρίων και αλλοδαπών αθλητών ορίζεται μέ¬ 
χρι 30.11 .2000. 

Άρθρο 2 

Συμμετοχή ομογενών αθλητών, αθλητών Κυπριακής 
υπηκοότητας και αθλητών με άλλη αλλοδαπή υπηκοότη¬ 
τα στους αγώνες 

1. Στους Πανελλήνιους αγώνες, στους αγώνες Εθνικών 
Πρωταθλημάτων και στους αγώνες του Κυπέλλου Ελλά¬ 
δος όλωντων αθλημάτων που καλλιεργεί η ΚΌ.Ε επιτρέ¬ 
πεται να συμμετέχουν ομογενείς και Κύπριοι αθλητές που 
ανήκουν σε σωματεία της ΚΟΕ, λόγω αρχικής εγγραφής 
ή μεταγραφής τους σε αυτά. Κάθε σωματείο έχει δικαίω¬ 
μα να χρησιμοποιεί στους πιο πάνω αγώνες μέχρι δυο (2) 
ομογενείς και μέχρι τρεις (3) Κύπριους αθλητές. 

2. Κάθε σωματείο που αγωνίζεται στο Πρωτάθλημα Α1 
Εθνικής Κατηγορίας ανδρών και στο Πρωτάθλημα Α1 
Εθνικής Κατηγορίας γυναικών δικαιούται να χρησιμοποι¬ 


εί σ’αυτό και στο Κύπελλο Ελλάδας έναν (1) αλλοδαπό 
υδατοσφαιριστή και μια (1) αλλοδαπή υδατοσφαιρίστρια. 

Η ισχύς της διάταξης του προηγούμενου εδαφίου της 
παραγράφου αυτής όσον αφορά τη συμμετοχή αλλοδα¬ 
πής υδατοσφαιρίστριας από τα σωματεία αρχίζει από την 
αγωνιστική περίοδο 2001 -2002. Τα σωματεία οφείλουν να 
έχουν εντάξει στη δύναμη τους με δελτίο αθλητικής ιδιό¬ 
τητας και να δηλώνουν τον αλλοδαπό υδατοσφαιριστή ή 
την αλλοδαπή υδατοσφαιρίστρια το αργότερο δέκα (10) 
ημέρεςπρίναπότην έναρξη του οικείου Πρωταθλήματος, 
διαφορετικά δεν επιτρέπεται η συμμετοχή τους. 

Ειδικά για την τρέχουσα αγωνιστική περίοδο, η ανωτέ¬ 
ρω δήλωση για τον αλλοδαπό υδατοσφαιριστή μπορεί να 
γίνει μέχρι την 30.11.2000. 

Αντικατάσταση των πιο πάνω αλλοδαπών αθλητών επι¬ 
τρέπεται να γίνει από το σωματείο τους το αργότερο μέ¬ 
χρι τη λήξη του Α’ γύρου του Πρωταθλήματος και μόνο 
μια φορά. Η συνεργασία των σωματείων Α1 Εθνικής Κα¬ 
τηγορίας με τους αλλοδαπούς υδατοσφαιριστές ή με τις 
αλλοδαπές υδατοσφαιρίστριες έχει χρονική διάρκεια αυ¬ 
τή που προβλέπεται στο έγγραφο συνεργασίας μεταξύ 
τους και το οποίο κατατίθεται στην ομοσπονδία. Το δελ¬ 
τίο αθλητικής ιδιότητας του αλλοδαπού υδατοσφαιριστή 
που εντάσσεται σε αθλητικό σωματείο της δύναμης της 
ΚΌ.Ε. ισχύει μόνο για το ομαδικό άθλημα της υδατο¬ 
σφαίρισης, αναστελλόμενης της τετραμερούς αθλητικής 
ιδιότητας που εκφράζεται με το ενιαίο δελτίο για τα αθλή¬ 
ματα που καλλιεργούνται από την Κ. Ο. Ε. αθλητή (μπλε 
κάρτα) και εκδίδει δελτίο μόνο μετά την ανάληψη του πα¬ 
ραπάνω πιστοποιητικού. 

3. Επιτρέπεται επίσης, κατ’ εξαίρεση, η εγγραφή στη 
δύναμη ελληνικών αθλητικών σωματείων που καλλιερ¬ 
γούντο αθλήματα της κολύμβησης, της υδατοσφαίρισης, 
των καταδύσεων και της συγχρονισμένης κολύμβησης 
και η συμμετοχή τους στους πάσης φύσεως αγώνες και 
πρωταθλήματα αθλητών ξένης υπηκοότητας, εφόσον 
έχουν γεννηθεί στην Ελλάδα και διαμένουν έκτοτε μόνιμα 
σε αυτή, καθώς επίσης και αλλοδαπών που δεν έχουν 
υπερβεί το δέκατο πέμπτο (15) έτος της ηλικίας τους και 
έχουν συνεχή μόνιμη εγκατάσταση στην Ελλάδα τρία 
τουλάχιστον χρόνια πριν από την υποβολή της αίτησης 
εγγραφής τους. 

4. Υπήκοοι Κρατών - Μελών της Ευρωπαϊκής Ένωσης 
(Ε.Ε.) οι οποίοι διαμένουν μόνιμα στην Ελλάδα (εργαζό¬ 
μενοι, φοιτητές κ.λ.π.) δύνανται οι ίδιοι και τα μέλη των οι¬ 
κογενειών τους να εγγράφονται στη δύναμη των Ελληνι¬ 
κών αθλητικών σωματείων, που καλλιεργούν τα αθλήμα¬ 
τα της προηγούμενης παραγράφου 3 του άρθρου αυτού 
και να συμμετέχουν στους πάσης φύσεως αγώνες και 
Πρωταθλήματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
β-ιηειΜ: ννθβηΐ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041)597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































